Tostaet on bremañ ouzh ar gêriadenn hag e welan an holl diez, pe dost. Un tammig pelloch eget hini Job ha Jafrez emañ ti Fañch, an hini bravañ er Releg ! Gantañ ivez m eus bet graet leun a sotonioù. Ur wech, da skouer, e oamp bet och ober un dro kostez  Pennmerchgaezh e-lech ma oa maner ar familh Dutilleul, an hini binvidikañ er barrez. Kaset oa bet ur roll skotch gant Fañch ha lakaet un tamm anezhañ war glochig-tredan ar maner. Pa zeuas ar vatezh da zigeriñ an nor e oamp techet kuit abaoe pell en ur choarzhin forzh pegement. Marvet eo eñ ivez, en e di, gant krign-bev an empenn met atav emañ e wreg, Tereza, o vevañ amañ; marteze ez in dhe gwelet bremaik met evit ar poent e kendalchin gant ma fourmenadenn.